Sanggroep se bus gesteelDie voorkant van die Beeskraal-bussie wat op 6 Junie 2016 in Waverley, Pretoria, gesteel is ŉ Bekende sanggroep van Pretoria se voertuig is Maandag in Waverley, Pretoria gesteel. “Ons Beeskraal-bussie was voor Neasa se kantoor in Cunninghamlaan in Waverley tussen vyf ander motors geparkeer,” het Charles Smidt, sanger, liedjieskrywer en kitaarspeler van Beeskraal, aan Maroela Media gesê. “Al my kitare en ons mikrofone is ook saam met die bussie gesteel.” Charles het gesê die musiekgroep sou Woensdag met die bussie Kaap toe gery het. “Francois van Coke het juis oor die naweek nog gesê hoe baie hy van ons bus hou, en nou is hy weg!” het Charles bygevoeg. Die bussie, ŉ swart Nissan Elgrand, het ŉ Botswana-registrasienommer, B227AXH. Die bus het ook Beeskraal se handelsmerke op. Enigiemand wat enige inligting het of die bus iewers gewaar, word versoek om dringend vir Charles te bel by 072 725 2592.